Tirsdag eftermiddag udbrød der en voldsom brand på et landsted ved Arentsminde. - Da vi kommer frem, er ilden er gået gennem taget, og på sydsiden af bygningen kommer ilden ud gennem vinduerne i stuen, fortæller indsatsleder på stedet, Niels Nygaard fra Nordjyllands Beredskab. Branden er på det tidspunkt så omfattende, at brandfolkene tøver med at gå ind. - Taget begynder at kollapse, så vi beslutter hurtigt, at vi ikke går ind i bygningen, fordi det er simpelthen for farligt for os, siger indsatslederen. Der bor en dame på adressen, som ikke var hjemme på brandtidspunktet. Desuden er der dyr på ejendommen. - Der er fire dyr på adressen. To hunde er omkommet i branden, to andre dyr var i nabobygningen og er OK. Brandfolkene er lige nu i gang med efterslukningen af det udbrændte stuehus.

Referat:
Brandfolk måtte se til, mens hus brændte ned. To hunde er omkommet i flammerne.